En liten til middelsstor (5–10 mm), avlang, svart trebukk. Antennene er mørke og omtrent halvparten så lange som kroppen. Pronotum er bredere enn langt med rundede sider, svært fint punktert og blankt svart, med mørke, oppstående hår. Dekkvingene har markerte, rettvinklede skuldre, er parallellsidige, middels fint punkterte og blanke. Fargen er svart. Beina er korte og kraftige, mørke, lårene noe fortykkede.